Total ommøblering : Akvariesiden.dk
Total ommøblering
Visninger : 731
Anikka90 - 05/06-2018 16:04
Kære alle akvarie elskere.
Nogle af jer ved sikkert allerede at jeg har bøvlet med pensel alger over længere tid og jeg har nu besluttet mig for at starte helt forfra, denne beslutning kommer også ud af at jeg meget gerne vil have nyt bundlag og tænkte derfor at det nok var en god idé at rådføre mig med eksperterne først.
Planen er følgende, smide fisk, vand og pumpe over i mit 54 l, koge alt dekoration og lægge alle planter i en opløsning som dræber alle alger (håbede i havde nogle gode inputs der) formodentlig noget med brintoverilte. Fjerne alle sten og vaske akvariet ned med sprit.
Derefter ligge et lag åkandeler og et lag ugødet sphagnum og derefter slutte af med tropica plant care gødningsbundlag (egner sig som bundlag i sig selv) blandet med det bundlag jeg gerne vil have. Ideen med det hele er at slippe helt af med det alge skidt og skabe et bedre miljø for mine fisk.
Inputs og ideer er mere end velkommen, på forhånd tusind tak.
KimJ - 05/06-2018 17:40
Du kan sagtens gøre som du beskriver, men det har nu ingen reel indflydelse på om du får alger, eller om dine fisk får et bedre miljø.
Hvilket bundlag vil du gerne have øverst?
Anikka90 - 05/06-2018 18:21
Slutlaget bliver en blanding af gødningen og 2-4 mm runde natur agtige flodsten, det jeg har i nu er nogle sorte alt for skarpe sten af samme størrelse. Hvorfor vil det ikke kunne hjælpe på algerne.?
Kristian Paaske - 05/06-2018 19:07
Et akvarie er lige som en have... Hvis man drukner i ukrudt, så er det fordi man gør noget, der er gunstigt for ukrudt. Man kan godt tømme haven og fjerne de øverste ti cm jord... Trods det er et stort arbejde. Men hvis man så vender tilbage til at gøre som man plejer, så kommer der ukrudt igen.
Sådan er det også i akvariet. Hvis du vil af med alger skal du gøre noget andet. Det der "andet" er typisk at ændre på lys, gødning, plantesammensætning, mængden af fisk, evt. CO2 og mængden af cirkulation...
Anikka90 - 05/06-2018 19:28
Jeg har læst en del om det forskellige steder men jeg kan ikke finde ud af hvilken af parametrene der er skæve, for jeg giver dig helt ret, det vil bare komme igen hvis ikke jeg finder problemet. Men jeg har en del hurtigt voksende planter, har for nyligt smidt 10 nye i, der er ca 15 stk gubbier, 2 mollyer, 2 siamesiske sugesmerlinger, 2 pansermaller og en alm malle samt 5 Helena snegle. Jeg bruger flydende plantegødning hver uge når jeg skifter 30 - 40 % vand sammen med aqua Safe og easy balance.
Planterne ser dog lidt sløve ud men jeg tænkte det var fordi jeg konstant blev nød til at pille blade af og fordi de er ramt af pensel alger. Billeder kommer lige op.
Anikka90 - 05/06-2018 19:33
guppygræs - 05/06-2018 21:49
Indlægget er rettet 12/06-2018 14:46 Vis/Skjul det oprindelige indlæg
Inden du går igang med at omlægge det hele, syntes lige vi skal undersøge hvad din pH, Gh og kh værdier er. Jeg lærte selv på den hårde måde, at postevand fra hanen kan være af meget svingende kvalitet, alt efter hvor man bor henne. Jeg havde selv store problemer med pensel alger. Og lige meget hvad jeg gjorde så blev det aldrig rigtig godt. Ikke før det gik op for mig at jeg havde en alt for høj kh værdi i forhold til GH værdien. Der var simpelhen mangel på calcium og magnesium, og uden disse stoffer vil planterne ikke trives ordentlig. Så nu bruger jeg en blanding af almindelig vand fra hanen, blandet med regnvand eller omvendt osmosevand, som jeg så tilfører GH+ fra firmaet Colombo. Det kunne være dette som også er dit problem, men det er ikke til at sige med sikkerhed før du laver nogle målinger.
Anikka90 - 05/06-2018 22:22
Ph: 8,0 kh: 180-300 ppm gh:1000 ppm eller mere (Den har altid været meget høj) tc, nitrite og nitrat er alle nul. Jeg har også haft problemer med at holde temperaturen nede i disse varme dage, den ligger mellem 24-26 grader. Men kan det virkelig gøre så meget.?
guppygræs - 05/06-2018 23:29
Indlægget er rettet 12/06-2018 14:47 Vis/Skjul det oprindelige indlæg
Dine værdier ligger i den høje ende
PH værdien kunne med fordel sænkes til omkring 7,5 (ph styrer du ved at ændre kh værdien)
Kh værdien kan du prøve at sænke til ca. 4 kh (hold øje med pH værdien)
GH skriver du er på 1000 ppm (60 GH). Er du sikker på du har målt rigtig, for det lyder mærkelig. Den bør være på 8 til 12 GH.
Det kommer nok til at kræve at du bruger regnvand eller osmose vand.
Blandings forholdet kan vi regne på senere, når vi har fået klarlagt hvor høj den GH egentlig er.
Kristian Paaske - 06/06-2018 08:31
Jeg ville nok holde lidt igen inden jeg ville springe ud i RO- anlæg eller regnvand
Man kan fint sætte et fint planteakvarie op uden.
Når jeg ser på din plante sammensætning, så kan jeg ikke helt gennemskue, hvad din plan er...
Er der CO2 på akvariet og hvad er der af lys?
Nogle af de planter du har kræver CO2.Lindernia rotundifolia synes jeg personligt er svær at holde liv i uden CO2( hvis det er den du har), så synes jeg det ser ud som Hydrocotyle tripartita du har og den kræver klart både gødning, CO2 og en del lys for at trives og det samme gælder Ranunculus inundatus... Hvis det altså er de planter du har endelig så synes jeg du er lidt for tilbageholdende når du køber planter. Det er klart min opfattelse, at det er nemmere at starte et planteakvarie op hvis man sætter mange planter i. Det koster selvfølgelig, men vi er mange her inde, der gerne forære planter væk når der alligevel tyndes ud.
Mit råd er helt klart stram planlægning af planter i forhold til, hvad du har af lys og CO2.
Kristian Paaske - 06/06-2018 08:45
Har du stadig 2x14 watt lys og 9 tændt per dag?
I så fald har du en del af problemet her. Det et sandsynligvis både tændt for længe og intensiteten er for lav.
Anikka90 - 06/06-2018 10:27
dette er det lys der fulgte med samt filter.
Hvad angår planter må jeg indrømme at jeg gik på nettet, fandt planter der var mærket nemme, og købte dem der så pænest ud, der er absolut ingen planlægning. der er ingen co2 eller andre hjælpemidler ud over flydende gødning.
11: det er stadig gældende, tænkte at fordi det er led og derfor er mere intens og at det fulgte med akvariet at det så var okay.
Anikka90 - 06/06-2018 10:28
Altså aner ikk hvorfor den nogle gange vender billederne.
Anikka90 - 06/06-2018 10:38
9: den test jeg bruger er easy life 6in1 test strips til ferskvands akvarie.
Kristian Paaske - 06/06-2018 11:42
Jamen så kan du jo hygge dig med at planlægge akvarie her i sommervarmen...
guppygræs - 06/06-2018 14:36
Test strips er ikke nøjagtig nok. Brug dråbe test i stedet.
Anikka90 - 07/06-2018 00:53
Okay så må jeg lige finde sådan et sæt, tusind tak, men hvordan sænker jeg så gh og kh hvis de viser sig at være for høje.?
Kristian Paaske har du eventuelt nogle gode begynder planter jeg kunne prøve og hvor mange for ved godt nok ikke hvor jeg skal gøre af dem men det er nok fordi jeg er bange for at sætte dem for tæt så de ikke får gennemstrømning nok.
KimJ - 07/06-2018 07:37
GH og KH sænkes ved at blande demineraliseret vand i postevandet. Mit gæt er dog at disse værdier intet har med dine problemer at gøre.
Jeg tror du er i gang med at overtænke dit akvarieprojekt temmelig voldsomt. Det er faktisk slet ikke så svært at sætte et ganske simpelt akvarium op, uden avanceret bundlag, CO2 og gødning til at forplumre sagerne.
Det vigtigste er sådan set at man ikke overfylder akvariet med dyr som skal fodres, fra starten anskaffer tilpas mange hurtigvoksende planter og lader være med at overfodre! Overfodring er langt den største årsag til at tingene kører af sporet. Desværre er det også det letteste at komme til at gøre forkert, og man kan ikke købe sig til en løsning, så det er ikke så populært at bringe på banen i debatten.
guppygræs - 07/06-2018 09:33
Indlægget er rettet 12/06-2018 14:48 Vis/Skjul det oprindelige indlæg
Kristian Paaske #10
KimJ #18
Vil i være så venlig ikke at nedgøre mine forslag. Det irriterer mig gang på gang når der er nogle latterliggøre andres forslag, uden at vide med sikkerhed hvad spørgers problem er. Det kan godt være at det er noget andet end GH og kh der er problemet. Men hvad er der galt i at Anikka90 udersøger dette først. Jeg har som sagt selv haft dette problem i årevis, og intet hjalp. før jeg fik styr på GH og kh. Hvis jeg får flere nedladende kommentarer gider jeg slet ikke skrive herinde mere. Kald mig bare sart, men sådan har jeg det bare.
Anikka90 Du er meget velkommen til at skrive til mig via. PB. Så skal jeg med glæde forklare dig hvad du skal gøre hvis GH og kh er problemet.
Anikka90 - 07/06-2018 10:06
De er alle nogle super gode råd så inden jeg går helt agurk så vil jeg lige prøve de forskellige ting, få købt nogle dråbetest, købt nogle flere hurtigt voksende planter og fodre lidt mindre. jeg takker mange gange for den dejlige hjælp.
Kristian Paaske - 07/06-2018 11:27
Kære guppygræs
Beklager hvis jeg nedgøre dine forslag. Det er ikke hensigten. Jeg er bare uenig med det du skriver og det antager jeg er ok.
Som skrevet beklager jargonen.
KimJ - 07/06-2018 16:14
Indlægget er rettet 07/06-2018 17:02 Vis/Skjul det oprindelige indlæg
Jeg er ret sikker på at du ikke har lyst til at høre min mening om folk der vil bestemme hvad jeg må mene om hvordan man sætter et akvarium op.
Jeg er også ret sikker på at jeg slet ikke har kommenteret på noget du har skrevet i denne tråd?
ken kætbak - 11/06-2018 11:20
Principia - 14/06-2018 17:13
Vi er altid søde og flinke.
Copyright 2007 Akvariefisk.dk | Siden - information | Betingelser for anvendelse | Politik om persondata | Online liste (767)